
4 ליוני 2026, י"ט בסיוון תשפ"ו
	לכבוד‏  ‏4.6.2026; ‏י"ט בסיון תשפ"ו

	
	

	מר אליהו דיין 
הממונה על יישום חוק חופש המידע
משרד הכלכלה והתעשייה

	ירושלים
שלום רב,


הנדון: תזכורת – בקשה בהתאם לחוק חופש המידע, התשנ"ח-1998
בעניין מיזם משרד הכלכלה והתעשייה "הסל של ישראל"
סימוכין: בקשת חופש מענה מטעמנו מיום 18.1.2026; הודעת הממונה על הארכת מועד מיום 16.2.2026; הודעה על הארכת מועד נוספת מיום 25.3.2026
בשם התנועה למען איכות השלטון בישראל, ע"ר (להלן: "התנועה"), אנו מתכבדים לפנות אליכם בתזכורת להשיב לנו על בקשת חופש המידע שבסימוכין, כלהלן:
1. כזכור, ביום 18.1.2026 שלחנו בקשה לקבלת מידע בהתאם לחוק חופש המידע, התשנ"ח–1998 (להלן: "החוק"), בנוגע למיזם "הסל של ישראל" שקודם על ידי משרד הכלכלה והתעשייה (להלן: "הבקשה" ו-"משרד הכלכלה", בהתאמה).
2. הבקשה הוגשה על רקע מיזם "הסל של ישראל", אשר הוצג על ידי משרד הכלכלה כמהלך מרכזי להתמודדות עם יוקר המחיה בישראל. במסגרת המיזם נערך הליך תחרותי בין רשתות קמעונאיות, שבסופו נבחרה רשת קמעונאית אשר זכתה להכרה רשמית מטעם המדינה ולהטבות משמעותיות הכרוכות במיזם.
3. בהתאם לפרסומי משרד הכלכלה, המיזם גובש לאחר עבודת מטה שנמשכה מספר חודשים ובהשתתפות גורמים מקצועיים ויועצים חיצוניים שונים. לצד התכלית הציבורית החשובה שביסוד המיזם, הוא עורר דיון ציבורי ומקצועי נרחב באשר לאופן גיבושו, לתנאי ההשתתפות שנקבעו במסגרתו, להנחות העובדתיות והכלכליות שעל בסיסן עוצב, וכן לשימוש במשאבים ציבוריים לצורך קידומו.
4. בנסיבות אלה, ובשים לב לחשיבות הציבורית של המיזם ולהשפעותיו האפשריות על שוק הקמעונאות ועל ציבור הצרכנים בישראל, וכן העובדה שבמסגרתו הושקעו כספי ציבור, ביקשה התנועה לקבל מידע ומסמכים הנוגעים לעבודת המטה שבוצעה לצורך גיבוש המיזם, להליכי קבלת ההחלטות בעניינו ולגורמים שהיו מעורבים בקידומו.
5. מאז הוגשה הבקשה האמורה, ביום 16.2.2026 התקבלה הודעה מטעם מר דיין לפיה הזמן למענה הוארך ב-30 יום נוספים מכח סעיף 7(ב) לחוק, וביום 25.3.2026 התקבלה הודעה על הארכה נוספת למענה עד ל-120 ימים ממועד קבלת הבקשה, וזאת לאחר שניתן אישור מנכ"ל המשרד על פי סעיף 7(ג) לחוק. 
6. דא עקא, עד למועד כתיבת שורות אלו לא נתקבל מענה מהותי לבקשה או לכל הפחות התייחסות לעיכוב המתמשך, תוך הפרה של הוראות הדין. זאת, על אף שחלפו כמעט חמישה חודשים מאז נשלחה בקשתנו!  כאמור, המועדים הקבועים בחוק חופש המידע למתן מענה לבקשה, לרבות תקופות ההארכה האפשריות, מוצו זה מכבר. 
7. על כן, אנו שבים ופונים בבקשה לקבל בהקדם מענה לבקשה, ולשם הנוחות, נחזור ונפרט להלן את עיקרי המסמכים ופרטי המידע אשר התבקשו, בין היתר, במסגרתה:
7.1. העתק של כל הפרוטוקולים ו/או סיכומי דיונים של ישיבות שנערכו במשרד הכלכלה ומחוצה לו הנוגעות למיזם, ובפרט לקביעת התנאים להשתתפות בפרויקט מטעם הקמעונאים; בחירת הרכב המוצרים בסל; מתן הטבה בדרך של מימון קמפיין פרסומי; ועוד.
7.2. רשימה של כל הפגישות שנערכו במשרד הכלכלה לטובת גיבוש המיזם, לרבות מועד הפגישה, כלל משתתפיה, נושאה ותוצריה, וכן תיעוד ופרוטוקול שלהן, ככל שקיים.
7.3. רשימה של כל הגורמים – לרבות מומחים, יועצים חיצוניים, חברות פרסום, גורמים מהשוק הקמעונאי, כלכלנים, אנשי בריאות, חברות ניתוח נתונים וכיו"ב – עמם התייעץ משרד הכלכלה או השר עצמו בדבר המיזם, וכן תיעוד של אותן הפגישות או הדיונים.
7.4. העתק מכל המחקרים, לרבות דו"חות, שאלונים, חוות דעת (משפטיות או כלכליות) או סקרים, שיש בידי משרד הכלכלה ואשר שימשו אותו בעבודת המטה לצורך גיבוש המיזם, בין שהוכנו על ידי גורמים חיצוניים ובין שהוכנו על ידי משרד הכלכלה או גורמים אחרים בממשלה.
7.5. כל תיעוד של התקשרויות שביצע משרד הכלכלה עם גופים חיצוניים למשרד לטובת עבודת המטה על המיזם, וזאת גם ביחס לחברות סטורנקסט ו-CHP, לרבות הסכמי ההתקשרות עמן וכל התוצרים שהתקבלו מהן.
7.6. רשימה של כל הפגישות שקיים משרד הכלכלה ו/או השר עצמו לטובת שיח בין-משרדי, כמו גם עם גורמים אחרים במנגנון הציבורי, במסגרת עבודת המטה על המיזם.
8. נוכח כל האמור לעיל, נבקש כי המענה לבקשה והמידע המבוקש יועברו לעיוננו ללא דיחוי. ככל שלא יתקבל מענה עד ליום 18.6.2026, תשקול התנועה את המשך צעדיה לרבות פנייה לערכאות.

בברכה ובכבוד רב,

	טלילה דביר, עו"ד
האגף הכלכלי
התנועה לאיכות השלטון
	ניצן גור
האגף הכלכלי
התנועה לאיכות השלטון








[image: ]עמוד 2 מתוך  2

image1.png




image2.png




image3.jpeg
(71”Y) 7nawn Iv7Pn NN N7 aviann
The Movement for Quality Government in Israel
N P ) d1.=| alal il aaga Jal y—a as ol





image4.jpeg
02-5000076 :DpP9 02-5000073 :'7D *9131301 ,0'7WI7' 31348 .T.1 :0"ANdNY7 VN | 9438303 D'7WI1,208 19! 'M1
208 Jaff 1348 Jerusalem 9131301 *Tel: 02-5000073 * Fax: 02-5000076 E-mail: officec@mqg.org.il * Web Site: www.mqg.org.il
025000076 : ,u=l5025000073 :ails | 9131301 : yuaill 31348 .o . y= : Jilull ;lgicll| 9438303 Luaill 208 Lily g Li




